CELEX: C2007/069/46
Language: fi
Date: 2007-03-24 00:00:00
Title: Asia T-14/07: Kanne 15.1.2007 — Saksan liittotasavalta v. komissio

24.3.2007   
            
            
               FI
            
            
               Euroopan unionin virallinen lehti
            
            
               C 69/20
            
         Kanne 15.1.2007 — Saksan liittotasavalta v. komissio
   (Asia T-14/07)
   (2007/C 69/46)
   Oikeudenkäyntikieli: saksa
   Asianosaiset
   
      Kantaja: Saksan liittotasavalta (edustajat: M. Lumma ja C. Schulze-Bahr, avustajanaan asianajaja C. von Donat)
   
      Vastaaja: Euroopan yhteisöjen komissio
   Vaatimukset
   
               —
            
            
               Komission 3.11.2006 tekemä päätös K(2006) 5163 lopull. alentaa komission 11.7.1995 tekemällä päätöksellä N:o K(95) 1427 myönnettyä EAKR:n taloudellista tukea Nordrhein-Westfalenin toimintaohjelmalle yhteisön aloitteen (pk-yritykset) puitteissa (EAKR nro 94.02.10.029) on kumottava sikäli kuin alennuksen määrä ylittää käyttämättä olevan EAKR:n tuen
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Riidanalaisella päätöksellä komissio alensi Euroopan aluekehitysrahaston (jäljempänä EAKR) tukea Nordrhein-Westfalenin toimintaohjelmalle pk-yrityksille tarkoitetun yhteisön aloitteen puitteissa.
   Kanteensa tueksi kantaja väittää, että riidanalaisella päätöksellä rikotaan komission 11.7.1995 tekemää hyväksymispäätöstä K(95) 1427.
   Lisäksi kantaja väittää, että asetuksen 4253/88 ETY (1) 24 artiklan 2 kohtaa on rikottu, koska alentamisen edellytykset eivät ole täyttyneet. Se väittää tässä yhteydessä erityisesti, että poikkeamiset alustavasta rahoitussuunnitelmasta eivät merkitse huomattavaa muutosta ohjelmaan.
   Vaikka kyse olisi huomattavasta ohjelman muutoksesta, kantaja väittää, että komissio on antanut alustavien rahoitussuunnitelmien joustavaan soveltamiseen ennalta hyväksyntänsä ”rakennerahastojen ohjelmakauden 1994-1999 tukitoimien rahoituksen päättämisestä koskevissa suuntaviivoissa ”(SEK (1999) 1316).
   Vaikka oletetaan, että alentamisen edellytykset ovat täyttyneet, kantaja väittää, että vastaaja ei ole käyttänyt sillä olevaa harkintavaltaa konkreettisen ohjelman osalta. Kantajan mukaan komission olisi pitänyt harkita, oliko EAKR:n tuen alentaminen oikeasuhteista.
   
      (1)  Rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa annetun asetuksen (ETY) N:o 2052/88 soveltamisesta 19.12.1988 annettu neuvoston asetus (ETY) N:o 4253/88 (EYVL L 374, 31.12.1988, s. 1).